wickkiey/tamil-wikipedia-chunked huggingface dataset:
# திருகோணமலை பிரித்தானிய யுத்தக் கல்லறை

**திருகோணமலை பிரித்தானிய யுத்தக் கல்லறை** (*Trincomalee British War Cemetery*) அல்லது **திருகோணமலை யுத்தக் கல்லறை** (*Trincomalee War Cemetery*) என்பது திருக்கோணமலையில் உள்ள பிரித்தானிய படையினரின் கல்லறையாகும். இரண்டாம் உலகப் போர் காலத்தில் கொல்லப்பட்ட பிரித்தானிய இராச்சியத்தின் படைவீரர்கள் இங்கு அடக்கம் செய்யப்பட்டுள்ளனர். இக்கல்லறை திருகோணமலை நகரிலிருந்து, வடக்கில் சுமார் 6 கிலோமீற்றர் (3.7 மைல்) தொலைவில் திருகோணமலை-நிலாவெளி (ஏ6) வீதியில் கிழக்குப் பக்கம் அமைந்துள்ளது. இது இலங்கையில் உள்ள ஆறு பொதுநலவாய யுத்தக் கல்லறைகளில் ஒன்று ஆகும். இதனை இலங்கைப் பாதுகாப்பு அமைச்சு பொதுநலவாய யுத்தக் கல்லறை ஆணைக்குழுவின் சார்பில் பராமரிக்கிறது.
# வார்ப்புரு:Infobox cemetery

}
| caption = }
| image2 = |}}} }}
|long = }}| | |}}|}}} }}
|lat_deg=}}|}} }}
|lat_min=}}|}} }}
|lat_sec=}}|}} }}
|lat_dir=}}
|lon_deg=}}|}} }}
|lon_min=}}|}} }}
|lon_sec=}}|}} }}
|lon_dir=}}
|width=}|float==caption= }}} }}  
| header1 =  
| label2 = Established
| data2 = }  
| label3 =
| data3 = }  
| label4 = Location
| class4 = adr
| data4 =  
| label5 = Country
| data5 = }  
| label6 = Coordinates
| data6 = }|}|}}|}}|}}|}}}|}}|}}|}}|}|=}|format=}}}}}} }}  
| label7 = Type
| data7 = }  
| label8 = Style
| data8 = }  
| label9 = Owned by
| data9 = }  
| label10 = Size
| data10 = }  
| label11 = Number of graves
| data11 = }  
| label12 = Number of interments
| data12 = }  
| label13 = Number of cremations
| data13 = }  
| label14 = Terms of lease
| data14 = }  
| label16 = Website
| data16 = }  
| label17 = Find a Grave
| data17 = }  
| label18 = The Political Graveyard
| data18 = }  
| label19 = Footnotes
| data19 = }  
| data20 = }}  
}}}}}|}}<noinclude>  
</noinclude>
# எக்சாபென்சோகோரோனீன்

**எக்சாபென்சோகோரோனீன்** *(Hexabenzocoronene)* C<sub>42</sub>H<sub>18</sub> மற்றும் C<sub>48</sub>H<sub>24</sub>
என்ற மூலக்கூறு வாய்பாடு கொண்ட 2 பல்வளைய அரோட்டிக் ஐதரோ கார்பன்களைக் குறிக்கிறது. இவை இரண்டிலும் ஒன்றிணைந்த ஆறு பென்சீன் வளையங்கள் ஒரு மத்திய கோரோனீன் மூலக்கூறைச் சூழ்ந்துள்ளன.  
வலதுபக்க படத்திலுள்ள ஒப்புமைகள் [bc,ef,hi,kl,no,qr] அணுவிசை நுண்ணோக்கியால் படிமமாக்கப்பட்டவையாகும். ஏற்றத்தாழ்வு கொண்ட பிணைப்பு வரிசை மற்றும் பிணைப்பு நீளங்கள் கொண்ட தனிப்பட்ட பிணைப்புகளை வேறுபடுத்தி அறியவியலும் முதலாவது மூலக்கூறுக்கு இது உதாரணமாகும்
# சுபாஷிணி கனகசுந்தரம்

**சுபாஷிணி கனகசுந்தரம்** (*Subashini Kanagasundaram*) மலேசிய எழுத்தாளரும், தமிழ் ஆய்வாளரும், தமிழ் ஆர்வலரும், தமிழ் மரபு அறக்கட்டளை அமைப்பின் தலைவரும், அதன் நிறுவனர்களில் ஒருவரும் ஆவார்..
# சுபாஷிணி கனகசுந்தரம்

## வாழ்க்கை

### பிறப்பு

சுபாஷிணி மலேசியாவின் பினாங்கு மாநிலத்தில் பிறந்தவர். பெற்றோர் கனகசுந்தரம், மறைந்த ஜனகபூஷணி ஆவர். தாயார் ஜனகபூஷணி, ஜனகாசுந்தரம் என்ற பெயரில் மலேசிய சூழலில் எழுத்தாளராக விளங்கினார். செருமனியில் பொறியியலாளராகப் பணியாற்றி வருகின்றார்.
# சுபாஷிணி கனகசுந்தரம்

## வாழ்க்கை

### கல்வி

சுபாஷிணி மலேசியாவின் பினாங்கு மாநிலத்தில் தனது இளமைக் காலக்கல்வியைத் தொடங்கி, பின்னர் ஆத்திரேலியாவின் பிரிஸ்பேன் நகரத்தில் உள்ள தெற்கு குவின்சுலாந்து பல்கலைக்கழகத்தில் கணினித்துறையில் இளங்கலைப் பட்டம் பெற்றார். பின்னர் செருமனி சென்று எசுலிங்கன் பல்கலைக்கழகத்தில் கணினி இயந்திரவியல் துறையில் பயின்று முதுகலைப் பட்டம் பெற்றார். தொடர்ந்து இங்கிலாந்தின் வார்ன்பாரோ கல்லூரியில் தொலைத்தொடர்புத் துறையில் முனைவர் பட்டம் பெற்றார்.
# சுபாஷிணி கனகசுந்தரம்

## பணி

பினாங்கு மாநிலத்தில் உள்ள தனியார் கல்லூரியில் சில ஆண்டுகள் விரிவுரையாளராகப் பணியாற்றினார். மலேசிய இந்து சங்கம், பினாங்கு பயனீட்டாளர் சங்கம், பெண்கள் பாதுகாப்பு அமைப்பு ஆகியவற்றில் சமூகப்பணி ஆற்றி வந்ததோடு இளம் சிறார்களுக்கு ஞாயிற்றுக்கிழமை வகுப்புக்களை ஏற்படுத்தி தமிழ், தேவாரப் பாடல்கள் பயிற்சி, தமிழ்க்கணினி ஆகியன பயிற்றுவிக்கும் பணியிலும் ஈடுபட்டிருந்தார். செருமனியில் மேற்படிப்பு முடித்த பெற்ற பின்னர் அங்குள்ள இயூலெட் பக்கார்டு நிறுவனத்தில் பணியைத் தொடங்கினார்.
# சுபாஷிணி கனகசுந்தரம்

## பணி

### கணினித்தமிழ் வளர்ச்சியில் பங்காற்றல்

தமிழ் கணினித்துறை ஆய்வுகளுக்காக உருவான உத்தமம் என்ற அமைப்பில் அதன் தொடக்கம் முதல் பங்களித்து வருகின்றார். உத்தமத்தின் செயற்குழுவில் தொடர்ச்சியாக 2001ம் ஆண்டு முதல் 2009ம் ஆண்டு வரை இருந்துள்ளார்.
# சுபாஷிணி கனகசுந்தரம்

## பணி

### தமிழ் மரபு பாதுகாக்கும் செயல்பாடுகள்

2000ம் ஆண்டு தமிழ் மரபு அறக்கட்டளை என்னும் அமைப்பை முனைவர். நா. கண்ணனுடன் இணைந்து ஏற்படுத்தி இணைய வெளியில் தமிழர் வரலாற்றையும், புராதனச் சின்னங்களையும், அரிய தமிழ்ச்சுவடி ஆவணங்களையும், சிற்பங்களையும் பாதுகாக்கும் முயற்சியைத் தொடங்கினார். இந்த முயற்சியில் குறிப்பிடத்தக்க எண்ணிக்கையிலான தமிழ் ஓலைச்சுவடிகள் மின்னாக்கம் செய்யப்பட்டுள்ளன. சுபாஷிணி பலமுறை தமிழகம் சென்று அங்கே களப்பணிகளை மேற்கொண்டு வாய்மொழி இலக்கியங்கள், சிற்பங்கள், கோயில் கட்டுமானங்கள், கல்வெட்டுக்கள், பண்டைய வழிபாட்டு முறைகள், தமிழர் பண்டைய வாழ்வியல் கூறுகள் என பலதரப்பட்ட தகவல்களை எண்ணிம வடிவில் சேகரித்து ஆய்வுகள் செய்து தொடர்ந்து மின்வெளியில் வெளியிட்டு வருகின்றார். இந்த முயற்சியின் வழி இங்கிலாந்தில் உள்ள பிரித்தானிய நூலகத்தின் அரிய தமிழ் நூல்கள் சிலவும் மின்னாக்கம் செய்யப்பட்டுள்ளன. அண்மையில் இவர் டென்மார்க், கோப்பன்ஹாகன் அரச நூலகத்தின் சேகரிப்பில் இருக்கும் லூத்தரன் பாதிரிமார்களின் 300 ஆண்டுகள் பழமையான முப்பத்தெட்டு தமிழ் கையெழுத்து ஓலைச்சுவடி நூல்களை மின்னாக்கம் செய்துள்ளார்.  
சுபாஷிணி தமிழ் மரபு, தமிழிலக்கியம், கணினித் தமிழ் வளர்ச்சி குறித்து பல சொற்பொழிவுகளை நிகழ்த்தியுள்ளார். இந்த ஓலைச்சுவடிகளை தமிழிணையக் கல்விக்கழகத்தின் இணைய தளம் தமிழ் ஆய்வாளர்கள் பயன் பெறும் வகையில் தங்கள் இணையதளத்தின் வழி அடைய வழி செய்துள்ளனர்.
# சுபாஷிணி கனகசுந்தரம்

## பதவிகள்

- தமிழ் மரபு அறக்கட்டளை அமைப்பின் தலைவர்
- இந்தியாவிலிருந்து வெளிவரும் கணையாழி இலக்கிய இதழின் ஆசிரியர்
- உலகத் தமிழ்ப்பண்பாட்டு இயக்கத்தின் துணைச்செயலாளர்
# சுபாஷிணி கனகசுந்தரம்

## எழுதிய நூல்கள்

- Robert Langdon is back..! இன்ஃபெர்னோ.. என் வாசிப்பில்..!
- பயணங்கள் தொடர்கின்றன - தென்கொரியா..!
# இரண்டாம் ஜேகப் டி கெயின்

"பிக்டோரம்"-த்தில் உள்ள, "ஜேகப் டி கெயின்"-ன் படம், 1610.]]
**இரண்டாம் ஜேகப் டி கெயின்**(அல்லது**இரண்டாம் ஜாக் டி கெயின்**) (தோராயமாக. 1565 &ndash;மார்ச் 29, 1629) என்பவர் நெதர்லாந்தைச் சேர்ந்த ஓவியர் மற்றும் சிற்பி ஆவார்.
# இரண்டாம் ஜேகப் டி கெயின்

## வாழ்க்கை வரலாறு

மற்றும் குபிட்"-ன் படம், (தோராயமாக.1605-1610)]]
டி கெயின், ஆண்ட்வெர்ப் நகரில் பிறந்தார். இவரின் தந்தையான, முதலாம் ஜேகப் டி கெயின்தான் (கண்ணாடி-ஓவியர், சிற்பி மற்றும் தொழில்நுட்ப-ஓவியர்) இவரது முதல் ஆசான் ஆவர். சிற்பியும் ஆவர்.  
டி கெயின், ஈவா ஸ்டால்பேர்ட் வேன்டர் வீல்-ஐ 1595-ல் மணந்தார். 1596-ல் பிறந்த இவரது மகன், மூன்றாம் ஜேகப் டி கெயினும், சிறந்த சிற்பியாக விளங்கினார்.டி கெயின்,டென் ஹாக்<nowiki/>கில் காலமானார்.
# 1461

**1461** (**MCDLXI**) பழைய யூலியன் நாட்காட்டியில் வியாழக்கிழமை ஆரம்பமான ஒரு சாதாரண ஆண்டாகும்.
# 1461

## நிகழ்வுகள்

- மார்ச் 4 &ndash; யோர்க் இளவரசர் எட்வர்டு இலண்டனைக் கைப்பற்றி இங்கிலாந்தின் அரசராகத் தன்னை அறிவித்தார்.
- மார்ச் 5 &ndash; ரோசாப்பூப் போர்கள்: யோர்க் இளவரசர் எட்வர்டு இங்கிலாந்தின் நான்காம் ஹென்றியை அரசுப் பதவியில் இருந்து அகற்றினார்.
- சூலை 10 &ndash; இசுட்டீவன் தொமசேவிச் பொசுனியாவின் கடைசி அரசராகப் பதவியேற்றார்.
- சூன் 28 &ndash; யோர்க் இளவரசர் எட்வர்டு இங்கிலாந்தின் அரசராக நான்காம் எடவர்டு என்ற பெயரில் முடி சூடினார்.
- சூலை 22 &ndash; பிரான்சின் அரசனாக பதினோராம் லூயி பதவியேற்றார்.
- ஆகஸ்டு 7 &ndash; மிங் வம்ச சீனத் தளபதி காவோ சின் செங்டொங் பேரரசருக்கு எதிராக இராணுவப் புரட்சியை நடத்தி தோல்வியடைந்ததைத் தொடர்ந்து தற்கொலை செய்து கொண்டான்.
- ஆகஸ்டு 15 &ndash; 21-நாள் முற்றுகையின் பின்னர் திரெபிசோந்து பேரரசு இரண்டாம் முகமதுவின் உதுமானியப் பேரரசிடம் வீழ்ந்தது.
- நவம்பர் 26 &ndash; மத்திய இத்தாலியின் லா'க்கீலா நகரில் பெரும் நிலநடுக்கம் ஏற்பட்டது.
- பொசுனியா எர்செகோவினாவின் தலைநகரம் சாரயேவோ அமைக்கப்பட்டது.
# 1461

## இறப்புகள்

- ஏப்ரல் 17 - ஜியார்ஜ் வான் பியூயர்பக், ஆத்திரிய வானியலாளரும் கணிதவியலாளர் மற்றும் கருவி உருவாக்குநர் (பி. 1423)
# ஜெகன்நாத ராவ்

**ஜெகன்நாத் ராவ்** (Jagannath Rao) (பிறப்பு: அக்டோபர், 1909 – இறப்பு:1991) இந்திய அரசியல்வாதியும், இந்திய தேசிய காங்கிரசு கட்சியின் தலைவர்களில் ஒருவரும் ஆவார்.  
1957,1962,1967,1971,1977,1980 மற்றும் 1984களில் ஒடிசா மாநிலத்தின் பெர்ஹாம்பூர் நாடாளுமன்ற மக்களவை தொகுதியிலிருந்து இந்திய நாடாளுமன்ற மக்களவைக்கு ஏழு முறை தேர்ந்தெடுக்கப்பட்டவர்.
# 1979 மச்சு அணை அழிவு

இந்தியாவின் குஜராத் மாநிலத்தின் மோர்பியில் உள்ள **மச்சு அணை உடைப்பு** (M நிகழ்வு 11 ஆகஸ்டு 1979-இல் தொடர் பெரும் மழையால், மச்சு ஆற்றில் ஏற்பட்ட பெரும் வெள்ளம் காரணமாக நிகழ்ந்தது. மோர்பி அணை உடைப்பு காரணமாக மோர்பி நகரம் மற்றும் ராஜ்கோட்டில் உள்ள கிராமங்களில் வெள்ள நீர் புகுந்ததால் 1,800 முதல் 25,000 வரையிலான உயிர்கள் பலியானது.  
நான்கு கிலோ மீட்டர் நீளம் கொண்ட மோர்பியின் மச்சு அணையின் கொள்ளளவை விட மூன்று மடங்கு மழை வெள்ள நீர், அணையில் புகுந்ததால், அணைக்கட்டு தாக்குப் பிடிக்காமல் அணையின் சுவர்கள் மிகவும் சேதமடைந்து உடைந்த காரணத்தினால் அணையின் நீர் கிராமப்புறங்களில் புகுந்தது. இதனால் அதிக உயிர் பலிகள் ஏற்பட்டதுடன், வேளாண்மை நொடிந்ததால் மக்களின் பொருளாதாரம் மிகவும் பாதிக்கப்பட்டது.  
மச்சு அணை உடைப்பு நிகழ்வு மிகவும் மோசமான ஒன்று என கின்னஸ் உலக சாதனைகள் புத்தகத்தில் குறிப்பிடப்பட்டுள்ளது.
# மச்சு ஆறு

**மச்சு ஆறு** (Machchu River) மேற்கு இந்தியாவின் குசராத்து மாநிலத்தின் மோர்பி மாவட்டத்தில் உள்ள மத்லா மலைகளில் உற்பத்தி ஆகிறது. மச்சு ஆற்றின் நீர் பிடிப்பு பகுதி 2515 சதுர கிலோ மீட்டர் பரப்பு கொண்டது. இந்த ஆறு 130 கிலோ மீட்டர் நீளம் கொண்டது.
இந்நீர் மோர்பி மாவட்டத்தின் வழியாக பாய்ந்து இறுதியில் அரபுக் கடலில் கலக்கிறது.
1979- இல் மச்சு ஆற்றின் குறுக்கே கட்டப்பட்ட மச்சு அணை உடைந்து, மோர்பி மாவட்டம் அணை நீரால் படுசேதமடைந்தது.
# மச்சு ஆறு

## இதனையும் காண்க

- 1979 மச்சு அணை அழிவு
# தேசிய கடல்சார் தொழில்நுட்ப நிறுவனம்

**தேசிய கடல்சார் தொழில்நுட்ப நிறுவனம்** (*National Institute of Ocean Technology - NIOT*) இது இந்திய அரசின்
தன்னாட்சி பெற்ற புவி அறிவியல் துறையின் சட்ட திட்டங்களின் படி ஒரு இயக்குனரின் தலைமையில் இயங்கும் அமைப்பு ஆகும். இந்நிறுவனம் சென்னைக்கு அருகில் பள்ளிக்கரணை என்ற இடத்தில் அமைந்துள்ளது. இதன் அருகில் பள்ளிக்கரணை சதுப்பு நிலம் அமைந்துள்ளது.  
புவி அறிவியல் அமைச்சகத்தின் கீழ் இயங்கும் இவ்வமைப்பின் முக்கிய நோக்கமே பொருளாதாரத் தனியுரிமைப் பகுதிகளாக இந்தியாவில் மட்டும் மூன்றில் இரண்டுபகுதிகள் இருப்பதாக இனம் காணப்பட்டு, வாழ்க்கை வளங்கள் மற்றும் வாழ்க்கை அறுவடைக்கு சம்பந்தமான பொறியியல் பிரச்சினைகளைத் தீர்க்க நம்பகமான உள்நாட்டு தொழில்நுட்பத்தை உருவாக்க வேண்டிய கட்டாயத்தில் உள்ளது. இதற்காவே இந்த மாதரியான நிறுவங்களை அரசே துவங்கி நடத்திவருகிறது.
# தேசிய கடல்சார் தொழில்நுட்ப நிறுவனம்

## மேலும் பார்க்க

- National Institute of Ocean Technology
- Ministry of Earth Sciences
- Centre for Marine Living Resources & Ecology
- Integrated Coastal and Marine Area Management
- Indian Institute of Tropical Meteorology
- The India Meteorological Department
- Indian National Centre for Ocean Information Services
# பாபுபாய் ஜஷ்பாய் படேல்

**பாபுபாய் ஜஷ்பாய் படேல்** (Babubhai Jashbhai Patel) இந்தியாவின் குஜராத் மாநிலத்திற்கு இரண்டு முறை முதலமைச்சர் பதவியில் இருந்தவர்.  
ஜனதா மோர்ச்சா கட்சியின் தலைவரான பாபுபாய் ஜஷ்பாய் படேல் முதல் முறையாக சூன் 1975 முதல் மார்ச் 1976 முடியவும், பின்னர் ஜனதா தளம் கட்சியின் சார்பாக இரண்டாம் முறையாக ஏப்ரல் 1977 முதல் பிப்ரவரி 1980 முடியவும் குஜராத் மாநில முதலமைச்சராக பதவியில் இருந்தவர்.
# பாபுபாய் ஜஷ்பாய் படேல்

## இதனையும் காண்க

- குஜராத் முதலமைச்சர்களின் பட்டியல்
# சத்தீசுகர் முதலமைச்சர்களின் பட்டியல்

**சத்தீஸ்கர் முதலமைச்சர்கள் பட்டியல்** இந்தியாவின் மத்தியப் பிரதேசம் மற்றும் ஒடிசாவின் பழங்குடி மக்கள் அதிகம் வாழும் மலைபாங்கான பகுதிகளைக் கொண்டு சத்தீஸ்கர் மாநிலம் 2000 ஆம் ஆண்டில் உருவானது.  
சத்தீஸ்கர் மாநிலத்தின் முதலாவது முதலமைச்சராக இந்திய தேசிய காங்கிரசு கட்சியின் அஜித் ஜோகி நவம்பர் 2000 முதல் திசம்பர் 2003 முடிய மூன்றாண்டுகள் பதவி வகித்தார்.  
பின்னர் பாரதிய ஜனதா கட்சியைச் சேர்ந்த ராமன் சிங் 7 திசம்பர், 2003 ஆம் ஆண்டு முதல் 16 திசம்பர் 2018 வரை சத்தீஸ்கர் மாநிலத்தின் முதலமைச்சராக தொடர்ந்து பதவி வகித்தார்.  
பின்பு 2018 ஆம் ஆண்டு நடந்த ஐந்தாவது சட்டமன்றத் தேர்தலில், இந்திய தேசிய காங்கிரசு கட்சியைச் சேர்ந்த பூபேஷ் பாகல் என்பவர் முதலமைச்சராகத் தேர்ந்தெடுக்கப்பட்டார்.  
- 2023 சட்டமன்றத் தேர்தலில் வெற்றி பெற்ற பாரதிய ஜனதா கட்சி சார்பில் விஷ்ணு தேவ் சாய் முதலமைச்சராக 10 டிசம்பர் 2023 அன்று தேர்வு செய்யப்பட்டார்.
# சத்தீசுகர் முதலமைச்சர்களின் பட்டியல்

## சத்தீஸ்கர் முதல்வர்கள் பட்டியல்

சத்தீஸ்கர் மாநில முதல்வர்கள் பட்டியல் விவரம்;  
| வ. எண் | பெயர் | படம் | தொகுதி | பதவிக் காலம் | கட்சி | சட்டமன்றம்}} |
| --- | --- | --- | --- | --- | --- | --- |
| 2 | ராமன் சிங் | ராஜ்நந்தகோன் | 7 திசம்பர் 2003 | 11 திசம்பர் 2008 | பாரதிய ஜனதா கட்சி | இரண்டாவது சட்டமன்றம் |
| 12 திசம்பர் 2008 | 11 திசம்பர் 2013 | மூன்றாவது சட்டமன்றம் |  |  |  |  |
| 12 திசம்பர் 2013 | 17 திசம்பர் 2018 | நான்காவது சட்டமன்றம் |  |  |  |  |
| 3 | பூபேஷ் பாகல் | பதான் | 17 திசம்பர் 2018 | 12 டிசம்பர் 2023 | இந்திய தேசிய காங்கிரசு | ஐந்தாவது சட்டமன்றம் |
| 4 | விஷ்ணு தேவ் சாய் | குன்குரி | 13 திசம்பர் 2023 | பதவியில் உள்ளார் | பாரதிய ஜனதா கட்சி | ஆறாவது சட்டமன்றம் |
# சங்குவேலி சிவஞானப் பிள்ளையார் ஆலயம்

**சங்குவேலி சிவஞானப் பிள்ளையார் ஆலயம்**  
இலங்கையின் வடக்கே யாழ்ப்பாணத்தின் வலிகாமம் பகுதியில் உள்ள சங்குவேலி கிராமத்தில் உடுவில் - மானிப்பாய் வீதியில் அமைந்துள்ளது.ஈழத்து ஆலயங்கள்  
சங்குவேலி கிராம மக்கள் ஆதியிலுள்ள விநாயகர் ஆலயத்தை வழிபட்டு வந்துள்ளனர். இவ்வாலயம் சுண்ணாம்பும் காட்டுக்கல்லும் கொண்டு கருவறை மட்டும் கொண்ட ஏகதள விமானத்தைக் கொண்ட ஆலயமாகக் காணப்பட்டது எனக் கூறப்படுகின்றது. இவ்வாலயத்தை கட்டியவர் யாரென்பது அறியப்படவில்லை எனினும் இக்கோயில் யாழ்ப்பாணத்து ஆரியச் சக்கரவர்த்திகளில் ஒருவரான செகராசசேகர மன்னனால் கட்டுவிக்கப்பட்டது என்பது கர்ணபரம்பரைக்கதையாக உள்ளது. இவ்வாதி விநாயகர் ஆலயமானது இன்றைக்கு 300ஆண்டுகள் பழமைவாய்ந்ததாக காணப்படுகின்றது.  
இவ்வாலயம் திருமஞ்சனக்கிணற்றுடன் அமைந்து காணப்படுகிறது. இதன் மூல விநாயகர் ஒரு அடி ஆறு அங்குலம் கொண்ட அழகிய
தோற்றத்துடன் காணப்படுகின்றது.  
இவ்வாலயத்தை பராமரித்து வந்தவர்கள் காசி உடையார் குடும்பம் என்று கூறப்படுகின்றது. ஒன்பது பாய்மரக் கப்பல்களை சொந்தமாக வைத்து வாணிபம் செய்தவரும், தனவந்தரும் பிரபலவர்த்தகருமான மட்டக்களப்பு திரு. காசிநாதர் வைத்தியலிங்கம்பிள்ளை அவர்களால் ஆலயம் நிர்மாணிக்கப்பட்டது.
# சங்குவேலி சிவஞானப் பிள்ளையார் ஆலயம்

### ஆலய வரலாறு

இவ்வாறு சிறு சிறு பணிகளைச் செய்து கோயிலின் கட்டிடத்திலும் திருப்பணிகளைச் செய்ய நினைத்தார் கிட்டத்தட்ட 1905ம் ஆண்டு பழைய ஆலயத்தை புனருத்தாணம் கருதி பாலஸ்தாபனம் செய்தார். ஆகம விதிகளுக்கு அமைவாக கருவறை அர்த்த மண்டபம், மகாமண்டபம், தரிசனமண்டபம் என்பவற்றை வெள்ளை வைரக்கல்லால் அமைத்து ஸ்தம்பமண்டபம், வசந்தமண்டபம் என்பவற்றை தூண்களாலும் அமைத்து யாகசாலை களஞ்சிய அ[றை வாகனசாலை பரிவாரத்தெய்வம் என்பனவற்றையும் அமைத்துக் கருவறையின் விமானம் இரண்டு தளங்களைக் கொண்டதாகவும் சிறப்பாக அமைத்து 1918ஆம் ஆண்டு சாலிவாதன வருடம் ஆவணி மாதம் சதய நட்சத்திரத்தன்று சதாசிவக் குருக்கள் தலைமையில் முதன் முதலாக கும்பாபிஷேகத்தை நிகழ்த்தினார்.  
இதற்கு சான்றாக ஆலய தரிசன மண்டப கற்சாசனம் காணப்படுகின்றது. இவ்வாலயத்தைக்கட்டிய ஸ்தபதியாக தென்னிந்தியாவைச்சேர்ந்த வீரபாகு என்பவர் காணப்படுகின்றார். மேலும் இவ்வாலய மண்டபங்களின் கூரைக்கான தீராந்திகரைகளையும் கதவுக்கான தேக்கு மரங்களையும் இந்தியா, பர்மா நாடுகளிலிருந்து ஒன்பது பாய்மரக்கப்பல் மூலம் வரவழைத்தார். திரு.க.வைத்திலிங்கப்பிள்ளை 1918 இல் இவ் கோயிற் திருப்பணிகள் முடிந்து கும்பாபிஷேகம் நடைபெற்ற போது மூலவிக்கிரகத்தைக் கருவறையில் ஸ்தாபித்ததும் பழைய விநாயக விக்கிரகத்தை இவ்வாலயத்தின் பக்கத்திலுள்ள அம்பலவானர் விதாணையின் வெறுங்காணியில் வைத்தார்கள் என்றும் அதன் பின்பு வைத்திலிங்கம் குடும்பம் பல்வேறு துன்பங்களுக்கும் நோய்களுக்கும் ஆளாகிய போதும் இக்குடும்பத்தினர் மாறிமாறி இறக்கவும் தொடங்கினார்கள்.  
அத்தோடு இவர்களின் பாய்மரக்கப்பல்களில் சிலவும் கடலில் மூழ்கியதாகக் கூறப்படுகின்றது. எனவே இதற்கான காரணத்தை அவ் ஊர்ப் பெரியார்கள் அறியமுற்பட்ட வேளையில் பழமைவாய்ந்த பிள்ளையாரை வழிபாடு செய்யாது வெறும் தரையில் வைத்தமையே என்பதனை உணர்ந்து மீண்டும் அப்பிள்ளையாரை எழுந்தருளித் தெங்வங்கள் அமர்ந்திருக்கும் மகாமண்டபத்தில் தெற்குப்புறத்தில் வைத்து வணங்கத் தொடங்கினார்கள். எனறும் அதன் பின்பே மீண்டும் முன்பிருந்த செல்வ நிலையைப் பெற்றதோடு நோய்துன்பங்களிலிருந்தும் விடுபட்டார்கள் என மக்கள் கூறுகின்றார்கள். இன்றும் முதலில் இப்பழைய விநாயகருக்குப் பூஜை செய்த பிறகுதான் மூலஸ்தானப்பிள்ளையாருக்கு பூஜை நடைபெறுவதைக் காணக்கூடியதாக உள்ளது. பூஜைகள் முடிந்தபிறகு குருக்கள் அப்பிள்ளையாருக்கு முன்விழுந்து வணங்குவதைக் காணக்கூடியதாக உள்ளது. இவ்வாறு இப்பிள்ளையார் மகத்துவம் கொண்டதாகக் காணப்படுகின்றது.
# சங்குவேலி சிவஞானப் பிள்ளையார் ஆலயம்

### கேணி அமைவு

கோயிலுக்கு குளம் அவசியம் அதுமட்டுமன்றி கோயில் அடியவர்களுக்கும் பிற உயிரினங்களிற்கும் நீர் அவசியம் என உணர்ந்து ஆதிக் கோயிலுக்கு தென்புறமாக வால்கேணியையும் ஆவுரஞ்சுக்கல்லையும் அமைத்தார். இக்கேணியாகது 1894ஆம் ஆண்டு அமைக்கப்பட்டதாகக் காணப்படுகின்றது. இதற்குச் சான்றாக இப்போதுள்ள சிந்து தீர்த்தக்கேணிச் சுவரில் முன்னைய கல்வெட்டு பதிக்கப்பட்டுள்ளமையைக் காணலாம். அதில் வைத்தியலிங்கம் பிள்ளையின் மனைவி நினைவு உபயம் என பொறிக்கப்பட்டுள்ளது.
# சங்குவேலி சிவஞானப் பிள்ளையார் ஆலயம்

## ஆலயத்தின் அமைவிடம்

வெளிக்சுற்றின் கிழக்கு வெளிப்புறத்தில் கோயிலின் ஈசான தெற்கில் தேர்த்தரிப்பிடமும் மண்டபமும் படிகளும் சீமெந்தினால் அழகாக அமைக்கப்பட்டுள்ளன கோயில் தெற்கு வீதியின் வெளிப்புறமாக அன்னதான மண்டபமாகிய ”அன்னபுரணி” மண்டபம் விசாலமாக அமைக்கப்பட்டுள்ளது வீதியின் தெற்குப்பக்கமாக சிந்துநதித் தீர்த்தம் ஒருபக்கப்படிவுடன் வடக்குப்பக்கமாக 15படிகள் கொண்டதாக சற்சதுர அமைப்பில் அமைக்கப்பட்டுள்ளது.  
- ஈழத்து ஆலயங்கள் (யாழ் மாவட்ட திருத்தலங்கள் - பாகம் - 01) நூலிலிருந்து ”வை.சோமசேகரன்” அவர்களது கட்டுரை.
- அகில இலங்கை இந்து மாமன்றத்தின் நூலிலிருந்து.
# மசுகெத்தியர்

வரையப்பட்ட,மசுகெத்தைஏந்தி நிற்கும், நெதர்லாந்து மசுகெத்தியர்]]
மசுகெத்தைஏந்தி போரிடும் வீரரை**மசுகெத்தியர்** என்பர்.முற்கால நவீன (ஐரோப்பிய மற்றும் மேற்குலக) படைகளின் முக்கிய அங்கமாக மசுகெத்தியர்கள்திகழ்ந்தனர். மசுகெத்தியர்களே புரிதுமுக்கியர்களுக்குமுன்னோடிகள் ஆவர். 1850-களில் மத்தியில், பெரும்பாலான மேலைநாட்டு படைகளில், மசுகெத்துகளின் இடத்தை புரிதுமுக்கிகள் பெற்றுவிட்டன.
# மசுகெத்தியர்

## ஆசியா

மசுகெத்தியர்கள்]]
# மசுகெத்தியர்

## ஆசியா

### சீனம்

"முதல்நிலை இயந்திரத் துப்பாக்கி"]]
குறைந்தது 14-ஆம் நூற்றாண்டில் இருந்து, சீனாவில் மசுகெத்துகள் இருந்திருக்க வேண்டும். மிங்(1368–1644)மற்றும் சிங் அரசமரபுகளில் (1644–1911) மசுகெத்தியர்கள் இருந்துள்ளனர்.தொடச்சியாக சுடும் துப்பாக்கியையும் சீனர்கள் உருவாக்கினர், அதில் சிறிய மரக் கவசதிற்குபின் பல குழல்கள் இருந்தன (படத்தில் காண்க): சுடுநர் குழல்களை திருப்பி ஒவ்வொன்றாக வெடிக்க வைப்பார். நீதம் இதை "முதல்நிலை இயந்திரத் துப்பாக்கி" என குறிப்பிட்டார்.
# மசுகெத்தியர்

## ஆசியா

### உதுமானியப் பேரரசு

உதுமானியப் படையின் புகழ்பெற்ற யேனிச்செரி வீரர்கள், திரி-இயக்க மசுகெத்தை 1440-களின் ஆரம்பத்திலேயே உபயோகித்துள்ளனர்.துருக்கியை மையமாகக் கொண்டு அரேபியா வரை நீண்டிருந்த, உதுமானிய பேரரசு (தற்கால இசுதான்புல்லான) கான்சுதாந்தினோபில்லை கைப்பற்ற மசுகெத்துகளை உபயோகித்தது. இராணுவ மோதல்களில் மசுகெத்தை ஆரம்பகாலத்திலேயே பயன்படுத்தியவர்களுள், உதுமானியப் பேரரசும் ஒன்றாகும். பெரும் துருக்கிய பீரங்கிமற்றும் இதர தீமூட்டும் கருவிகளும் இவர்களால் பயன்படுத்தப்பட்டது.மசுகெத்துகளை கப்பல்களில் முதலில் பயன்படுத்தியவர்களும் இவர்களே.
# மசுகெத்தியர்

## ஆசியா

### இந்தியா

மசுகெத்தை முகலாயர்கள் இந்தியாவில் அறிமுகப்படுத்தியதில் இருந்து, இவை இந்தியப்போர்களில் ஓர் அங்கமாகவே ஆகிவிட்டது. இவை பலம்பொருந்திய யானைப்படைக்கு எதிரான ஓர் முக்கிய கருவியாகும். முகலாயர்களும் (மராட்டியர்கள்,ராஜபுத்திரர்கள் மற்றும்சீக்கியர்கள்உள்ளிட்ட) இந்தியர்களும், மசுகெத்தியர்களை பயன்படுத்தினர். 17 மற்றும் 18-ஆம் நூற்றாண்டுகளில் பல இந்திய துமுக்கிக் கொல்லர்கள் இருந்தனர், அவர்கள் வழக்கமான மசுகெத்துகளையும் ஒருங்கிணைந்த ஆயுதங்களையும்உருவாக்கினர்.
# மசுகெத்தியர்

## ஐரோப்பா

### எசுப்பானியம்

''மசுகெத்தியர் (தோராயமாக 1650)]]
எசுப்பானிய படைகளில், *தெர்சியோ*என்பது 3,000 ஈட்டிவீரர்கள், வாள்வீரர்கள், மற்றும் மசுகெத்தியர்களை கொண்ட ஒரு கலப்பு-பதாதிகளின் அணிவகுப்பாகும்.
# மசுகெத்தியர்

## ஐரோப்பா

### ருசியம்

**ஸ்திரேல்சி** (ருசியம்:Стрельцы, பொருள்: சுடுநர்) என்பவர், 16-ல் இருந்து 18-ஆம் நூற்றாண்டுகள் வரை இருந்த,சுடுகலன் மற்றும் கோடரியீட்டி ஏந்திய வீரர் ஆவார்.  
1545-க்கும் 1550-க்கும் இடையில் கொடூரமான இவானால் கொக்கித்துமுக்கி ஏந்திய முதல்ஸ்திரேல்சி படை உருவானது.  
மசுகெத்தைஏந்தி போரிடும் வீரரை**மசுகெத்தியர்** என்பர்.முற்கால நவீன (ஐரோப்பிய மற்றும் மேற்குலக) படைகளின் முக்கிய அங்கமாக மசுகெத்தியர்கள்திகழ்ந்தனர். மசுகெத்தியர்களே புரிதுமுக்கியர்களுக்குமுன்னோடிகள் ஆவர். 1850-களில் மத்தியில், பெரும்பாலான மேலைநாட்டு படைகளில், மசுகெத்துகளின் இடத்தை புரிதுமுக்கிகள் பெற்றுவிட்டன.
# மசுகெத்தியர்

## ஐரோப்பா

### பிரான்சு

ஆரம்பத்தில்அரசரின் மசுகெத்தியர்கள்,*மெசான் தியூ ருஆ*அல்லதுஇராஜரீக வீட்டுடைமை<nowiki/>யின் இராணுவப்பிரிவின் ஓர் அங்கமாக இருந்தது. 1622-ல், பதிமூன்றாம் லூயிஓர் கம்பெனி இலரகுரக குதிரைப்படை<nowiki/>யை (கார்பைனியர்,இவரின் தந்தைநான்காம் ஹென்றியால் தோற்றுவிக்க பட்டனர்) அமைக்கும்போது இவர்கள் உருவானார்கள்.  
இராஜ பாதுகாப்பின் ஒரு அங்கமாக இருந்தாலும், மசுகெத்தியர்கள் இராஜ குடும்பத்துடன் நெருக்கமான தொடர்பில் இருந்ததில்லை. பாரம்பரிய மெய்க்காவலர் பணிகளை, கார்து தியூ கோர்மற்றும்சுவிஸ் காப்பாளர்கள்தான் மேற்கொண்டனர்.  
அரசரின் மசுகெத்தியர்கள் இராஜ தயவை பெற்றிருந்ததால், அடிக்ககடி தர்பாரில் காணப்பட்டனர். இவர்களை உருவாக்கிய சிலகாலத்திலேயே, கர்தினால் ரீஷலியு அவருக்கென ஒரு மெய்காப்பாளர் அணியை உருவாக்கினார்.  
அரசரின் மெய்க்காப்பாளர்களுக்கு *'கார்து தியூ கோர்'*என பெயரிட்டதுபோல்,ரீஷலியு அவரது மெய்காப்பாளர்களுக்கு பெயரிடவில்லை, ஏனெனில் அவ்வாறு பெயரிட்டால் அரசரின் மாண்பிற்கு குந்தகம் விளைவிப்பதுபோல் ஆகிவிடும் என்பதால்தான்.இதுவே இவ்விரு மசுகெத்திய அணியினருக்கு இடையே பகைமையை உண்டாக ஆரம்பப்புள்ளி ஆகும்.  
1642-ல் கர்தினாலின் மறைவுக்குப்பின், அவர்பின் வந்த கர்தினால் மெசாரானிடம்அந்த அணி ஒப்படைக்கப்பட்டது. 1661-ல் மெசாரான் மறைந்தபின்,பதினான்காம் லூயி இவ்விரு மசுகெத்திய அணிகளையும், இரு கம்பெனி குதிரைக்காவலர் படைபிரிவுகளாக மறுசீரமைத்தார்.  
அரசரின் மசுகெத்தியர்கள் முதலாம் கம்பெனி ஆகி, சாம்பற் நிற குதிரையில் சவாரி செய்ததால்**"சாம்பற்****மசுகெத்தியர்கள்"**(*mousquetaires gris*) என அழைக்கப்பட்டனர். அதேபோல், கர்தினாலின்மசுகெத்தியர்கள் இரண்டாம் கம்பெனி ஆகி, கருப்புநிற குதிரையில் சவாரி செய்ததால்**"கருப்பு மசுகெத்தியர்கள்"** (*mousquetaires noirs*) என அழைக்கப்பட்டனர்.
# மசுகெத்தியர்

## ஐரோப்பா

### சுவீடன்

கஸ்டாவஸ் அடால்பசின்இராணுவ சீர்திருத்தங்களால் சுவீடன் படைகள் 17-ஆம் நூற்றாண்டில் பெரும் சக்தியாக உருவானது குறிப்பிடத்தக்கது.
# மசுகெத்தியர்

## ஐரோப்பா

### பிரித்தானியம்

பிரித்தானிய பேரரசின், பிரத்தியேக "ரெட்கோட்" தான், வரலாற்றின் மாபெரும் பேரரசை உருவாக்கிய பிரித்தானியப் படைகளின் பிரதான பிரிவு. பிரித்தானிய பதாதிகள், ௦.75 குழல்விட்டமுள்ள, லேன்ட் பேட்டர்ன் மசுகெத்து,அல்லது பிரவுன் பெஸ்ஸை கொண்டிருந்தனர். நன்கு தேர்ந்த ரெட்கோட்டினால், நிமிடத்திற்கு நான்கு முறை சுடமுடியும்.
# மசுகெத்தியர்

## மேலும் பார்க்க

- புரிதுமுக்கியர்
- துப்பாக்கி மத்தியில் ஈட்டி அணிவகுப்பு
# மசுகெத்தியர்

## மூலங்கள்

-
-
# லெனார்ட் வூல்ஃப்

**லெனார்ட் சிட்னி வூல்ஃப்** (25 நவம்பர் 1880 - 14 ஆகத்து 1969) ஒரு அரசியல் கோட்பாட்டாளரும், எழுத்தாளரும், பதிப்பாளரும், குடிசார் சேவையாளரும் ஆவார். இவர் எழுத்தாளர் வெர்சீனியா வூல்ஃபின் கணவர். இலங்கையைப் பிரித்தானியர் ஆண்ட காலத்தில் யாழ்ப்பாணம், கண்டி, அம்பாந்தோட்டை ஆகிய இடங்களில் இவர் பணியாற்றியுள்ளார். இலங்கையைக் களமாகக் கொண்டு இவர் பல கதைகளையும், தன்வரலாற்று நூல்களையும் எழுதியுள்ளார்.
# லெனார்ட் வூல்ஃப்

## இளமைக் காலம்

லெனார்ட் வூல்ஃப் 1880ல் இலண்டனில் பிறந்தார். குடும்பத்தின் பத்துப் பிள்ளைகளில் இவர் மூன்றாமவர். இவரது தந்தையார் சொலமன் ரீசு சிட்னி வூல்ஃப், இவர் ஒரு இராணியின் வழக்கறிஞர். தாயார் மேரி வூல்ஃப் (முன்னர் டி ஜொங்). இவர்கள் யூதக் குடும்பத்தினர். 1892ல் இவரது தந்தையார் இறந்த பின்னர், சசெக்சில் பிரைட்டனுக்கு அருகில் இருந்த ஆர்லிங்டன் இல்லப் பள்ளியில் தங்கிப் படிக்க அனுப்பப்பட்டார். 1894 முதல் 1899 வரை புனித போல் பள்ளியில் படித்தார். 1899ல் உபகாரச் சம்பளம் பெற்று கேம்பிரிட்ச், டிரினிட்டி கல்லூரியில் சேர்ந்தார். 1902ல் இளமாணிப் பட்டம் பெற்ற லெனார்ட் மேலும் ஓராண்டு அங்கே குடிசார் சேவைத் தேர்வுக்காகப் படித்தார்.  
1904 அக்டோபரில் இலங்கைக்கு வந்த லெனார்ட் வூல்ஃப், முதலில் யாழ்ப்பாணத்தில் குடிசார் சேவையில் பயிற்சியாளராக (cadet) இணைந்தார். பின்னர் கண்டிக்கு மாற்றப்பட்டார். 1908ல் தென் மாகாணத்தில் உதவி அரசாங்க அதிபராகப் பணியேற்ற வூல்ஃப், அம்பாந்தோட்டை மாவட்ட நிர்வாகத்துக்குப் பொறுப்பாக இருந்தார். 1911 மே மாதத்தில் ஓராண்டு விடுப்புப் பெற்றுக்கொண்டு இங்கிலாந்துக்குத் திரும்பிய வூல்ஃப் 1912ல் பணியை விட்டு விலகினார். அதே ஆண்டில், வெர்சீனியா இசுட்டீபனைத் திருமணம் செய்துகொண்டார். லெனார்ட், வெர்சீனியா இருவரும் புளூம்சுபெரி குழுவில் செல்வாக்குப்பெற்று விளங்கினர்.
# லெனார்ட் வூல்ஃப்

## எழுத்துப் பணி

திருமணத்துக்குப் பின்னர் வூல்ஃப் எழுத்துத் துறையில் ஆர்வம் கொண்டார். 1913ல் அவர் தனது முதலாவது புதினமான *த வில்லேஜ் இன் த ஜங்கிள்* (காட்டில் உள்ள ஊர்) என்னும் புதினத்தை வெளியிட்டார். இது வூல்ஃப் இலங்கையில் வாழ்ந்த காலத்தை அடிப்படையாகக் கொண்டு எழுதப்பட்டது. இதன் பின்னர் ஏறத்தாழ ஒவ்வொரு இரண்டு ஆண்டுகளுக்கு ஒரு நூலை அவர் வெளியிட்டார்.  
1916ல் முதலாம் உலகப் போர்க் காலத்தில் இராணுவத்துக்குக் கட்டாய ஆட்சேர்ப்பு இடம்பெற்றபோது, உடல்நிலை ஏற்றதாக இல்லாததால் இவர் சேவையில் சேர்க்கப்படவில்லை. தொடர்ந்து இவர் அரசியலிலும் சமூகவியலிலும் ஈடுபடத் தொடங்கினார். இவர் தொழிற் கட்சியிலும், சமூகவிய இயக்கமான *பேபியக் கழகத்திலும்* (Fabian Society) இணைந்ததுடன், *நியூ இசுட்டேட்சுமன்* (New Statesman) என்னும் சஞ்சிகையிலும் ஒழுங்காக எழுதிவரலானார். 1916ல் அமைதியை நிலைநாட்டுவதற்கு அனைத்துலக அமைப்பு ஒன்றின் அவசியத்தை முன்மொழிந்து *அனைத்துலக அரசு* (International Government) என்னும் கட்டுரையொன்றை எழுதினார்.  
இவரது மனைவியின் மனநிலை பாதிக்கப்பட்டபோது மனைவியைக் கவனித்துக் கொள்வதற்காகவே தனது நேரத்தில் பெரும்பகுதியை அவர் செலவு செய்தார். 1917ல் லெனார்டும் அவரது மனைவியும் கையால் இயக்கப்படு ஒரு சிறிய அச்சியந்திரம் ஒன்றை வாங்கி ஓகார்த் அச்சகத்தை நிறுவினர். முதலில் அவர்கள் ஒரு கையேடு ஒன்றை அச்சிட்டுத் தாமே கட்டி வெளியிட்டனர். பத்து ஆண்டுகளுக்குள் இது ஒரு முழு அளவிலான பதிப்பகமாக வளர்ந்தது. வெர்சீனி மேல் காதயாவின் புதினங்களும், லெனார்டின் நூல்களும் வெளியிடப்பட்டன. டி. எசு. எலியட்டின் *த வேஸ்ட் லான்ட்* இன் முதற்பதிப்பு உட்படப் பல பிற நூல்களும் இங்கிருந்து வெளியாயின. வூல்ஃப் இறக்கும் வரை இப்பதிப்பகத்தின் இயக்குநராக இருந்தார். தொடர்ந்து மோசமான மனநிலையால் பாதிக்கப்பட்ட இவரது மனைவி வெர்சீனியா 1941ல் நீரில் மூழ்கித் தற்கொலை செய்துகொண்டார். இதன் பின்னர் ஏற்கெனவே மணமான ஓவியரான டிரெக்கி பார்சன்சு என்பவர் மேல் காதல் கொண்டிருந்தார்.  
1919ல் *இன்டர்நஷனல் ரிவியூ*வின் ஆசிரியர் ஆனார். அத்துடன் 1920 தொடக்கம் 1922 வரை *கொன்டெம்பொரரி ரிவியூ*வின் அனைத்துலகப் பகுதியின் ஆசிரியராகவும் பணியாற்றினார். 1923 - 1930 காலப் பகுதியில் *த நேஷன்* என்னும் வாரமொருமுறை அரசியல் செய்தியிதழின் இலக்கிய ஆசிரியராகவும் விளங்கியதுடன், 1931 முதல் 1959 வரை *த பொலிட்டிக்கல் குவாட்டர்லி* என்னும் காலாண்டிதழின் இணை நிறுவனராகவும், ஆசிரியராகவும் பணிபுரிந்தார். சில காலம், தொழிற் கட்சியின் அனைத்துலக மற்றும் குடியேறவாத விடயங்கள் சம்பந்தமாக ஆலோசனைக் குழுக்களின் செயலாளராகவும் இருந்துள்ளார்.
# ஓகார்த் அச்சகம்

**ஓகார்த் அச்சகம்** (Hogarth Press) 1917ல் லெனார்ட் வூல்ஃப், வெர்சீனியா வூல்ஃப் ஆகியோரால் நிறுவப்பட்ட ஒரு பிரித்தானிய பதிப்பகம் ஆகும். தொடக்கத்தில் இது ரிச்மன்டில் வூல்ஃப் தம்பதிகள் வாழ்ந்த ஓகார்த் இல்லத்தில் ஒரு கையால் இயக்கும் இயந்திரத்துடன் தொடங்கப்பட்டது. இந்த வீட்டின் பெயரைத் தழுவியே பதிப்பகத்துக்கும் பெயரிடப்பட்டது. வூல்ஃப் தம்பதிகளின் பொழுதுபோக்காகத் தொடங்கப்பட்ட இந்த அச்சகம், உலகப் போர்களுக்கு இடைப்பட்ட காலத்தில் ஒரு வணிக நிறுவனமாக வளர்ச்சியடைந்தது. 1938ல் வெர்சீனியா வூல்ஃப் இந்த நிறுவனத்தில் இருந்து விலகிக்கொள்ளவே, லெனார்ட் வூல்ஃப் யோன் லேமன் என்பவருடன் சேர்ந்து 1646 வரை ஒரு பங்கு நிறுவனமாக நடத்தினார். இதன் பின்னர் இது "சட்டோ அன்ட் வின்டசு" நிறுவனத்தின் ஒரு கூட்டு நிறுவனம் ஆனது. தற்போது "ரன்டம் ஹவுஸ்" நிறுவனத்தின் ஒரு பகுதியாகிய கிரவுன் பதிப்பகக் குழுமத்தின் அச்சகமாக "ஓகார்த்" உள்ளது.  
புளூம்சுபெரி குழு உறுப்பினர்களின் நூல்களை அச்சிட்டதோடு ஓகார்த் அச்சகம், உளப்பகுப்பாய்வியல் ஆக்கங்களை வெளியிடுவதிலும் முன்னணியில் இருந்தது. அத்துடன், பிற மொழி நூல்களின் மொழிபெயர்ப்புகளை, குறிப்பாக உருசிய மொழி ஆக்கங்களை மொழிபெயர்த்து இந்நிறுவனம் வெளியிட்டு வந்தது.
# ஓகார்த் அச்சகம்

## வரலாறு

வூல்ஃப் தம்பதிகள் அச்சிடுவதை ஒரு பொழுதுபோக்காகவே தொடங்கினர். எழுத்து வெர்சீனியாவுக்கு மன அழுத்தத்தைக் கொடுப்பதாக அமையும்போது, அதிலிருந்து விலகியிருக்க அச்சிடுதல் ஒரு வழியாக அமைந்தது. வூல்ஃப் தம்பதிகள் 1917ல் கையால் இயக்கும் அச்சியந்திரம் ஒன்றை 19 பவுனுக்கு (2012ல் 900 பவுனுக்குச் சமம்) வாங்கினர். தாமாகவே அதைப் பயன்படுத்தவும் கற்றுக்கொண்டனர். அவர்கள் வாழ்ந்த "ஓவார்த் இல்ல" சாப்பாட்டு அறையில் இந்த இயந்திரத்தை அவர்கள் நிறுவினர். 1917 யூலை மாதத்தில் அவர்களது முதல் நூல் வெளியானது. இச்சிறிய நூலில் லெனார்ட் எழுதிய ஒரு கதையும், வெர்சீனியா எழுதிய ஒரு கதையும் இடம்பெற்றிருந்தது.  
1917க்கும், 1946க்கும் இடைப்பட்ட காலத்தில் இப்பதிப்பகத்தில் இருந்து 527 நூல்கள் வெளியாகின.
# சிற்பனை முருகன் ஆலயம், வேலணை

## அமைவிட சிறப்பு

சிற்பனை முருகன் ஆலயம் வேலணையில் ஓர் சிறப்பு வாய்ந்த அமைவிடத்தில் உள்ளது. விமானம் ஒன்றிலிருந்து வேலணையை நோக்கின், அங்கே ஏறத்தாழ ஒரு வட்டப்பாதையில் "*வேலணையின் பராக்கிரம சமுத்திரங்கள்*" என வர்ணிக்க தோன்றும் பாரிய குளங்கள் இருப்பதையும், அவ் வட்டத்தின் மத்தியில் இவ் ஆலயம் இருப்பதையும் காணமுடியும். ஆம், ஆலயத்தின் தென் கிழக்காக **பெருங்குளமும்**, தென் மேற்கில் **வேனாக்குளமும்** வடமேற்கில் **தெங்கங்குளமும்** ஏறத்தாழ வடக்கில் **சிலுந்தாவிற்குளமும்** நீர் நிலைகளாக ஆலய அமைவிட பிரதேசத்தை அலங்கரிக்கின்றன. வேலணைக் கிராமத்தின் 6ஆம் 7ஆம் வட்டார எல்லைக்கோட்டிலுள்ள சிற்பனைவீதி-தாமோதரர் வீதிசந்தியின் தென்மேற்குக் குடாவில் இவ்வாலயம் உள்ளது. இதைச் சூழவுள்ள பிரதேசம் சிற்பனை என அழைக்கப்படுகின்றது.
# சிற்பனை முருகன் ஆலயம், வேலணை

## ஆலய பின்புலம்

ஆலயத்தின் ஆரம்பகாலகட்டம் பெரும்பாலும் சுயசார்பு விவசாயத்தில் தங்கி வாழ்ந்த மக்களைப் பின்புலமாக கொண்டிருந்தது. சுதந்திரத்திற்கு பின்னரான இலவசக்கல்வி, போக்குவரவு. தொடர்புசாதன வசதிகள் போன்றன இம்மக்களின் வருமான வளங்களை பன்முகப்படுத்தி மேம்படுத்த உதவின. தென்னிலங்கையில் சந்தைப்படுத்துவதற்கான புகையிலைச் செய்கை, அதனைத் தொடர்ந்து தாமதமாக வந்த மிளகாய், வெங்காய பயிர் செய்கைகளும், அத்தோடு இப் பகுதிக்கு வெளியேயான வர்த்தக முயற்சிகளும் ஆலய பின்புல மக்களின் வருமானத்தில் மாற்றங்களை கொண்டுவரலாயின. ஆலய வளங்களை உயர்த்தும் முயற்சிகள் அதன் பின்புலத்தின் தன்மைக்கு இசைவானதாக ஒருசமயம் பிடியரிசித் தொண்டை உள்ளடக்கியதாகவும், பின்னர் புகையிலை சேகரிப்பு திட்டம் போன்ற பலவற்றை கொண்டிருந்தன.
# சிற்பனை முருகன் ஆலயம், வேலணை

## ஆலயத்தின் பிறப்பு

ஒரு பூசை மடம் பெரிய ஆலயமாக வளர்ந்தது தான் இவ் ஆலயத்தின் சுருங்கிய வரலாறு. ஏறத்தாழ நூற்றெண்பது ஆண்டுகளிற்கு முன் வாழ்ந்தவர் தான் *கந்தவுடையார்* என்பவர். "ஏ செண்டர்" எனும் மாகாண தலைமையின் கீழ் மணியக்காரர், உடையார், விதானை எனும் இறங்குநிலைப் பதவிகளைக் கொண்ட ஆட்சிக்கட்டமைப்பை உடையது அவர் காலம். அன்று உடையார்,விதானைமார் பதவிகளிற்கு நிலச்சொத்துடைமையும் மக்கள் மத்தியில் செல்வாக்கும் அவசிய தகைமைகளாக கருதப்பட்டன. இத்தகைமைகளில் குறைவற்றிருந்த கந்தவுடையார் பெரும் சைவபக்தனும் கூட. அவர் சிற்பனைப்பகுதியில் அமைந்த பூசைமடத்தில் வேல் ஒன்றைத் தாபனம் செய்து வழிபட்டு வந்தார். இம்மடம் வேற்கோவிலாக மாறி சிற்பனை முருகன் ஆலயமாக பெருவளர்ச்சி பெற்றது.
# சிற்பனை முருகன் ஆலயம், வேலணை

## ஆலய தனிச் சிறப்பு

சிற்பனை ஆலயம், தீவு<nowiki/>ப்பகுதியில் கந்தசஷ்டியை முன்னிலைப்படுத்துவது தனிச்சிறப்புடையது. இவ்வாலயம் அதிகளவில் கந்தசஷ்டி விரதகாரர்களால் பூசிக்கப்படுவது. சூரன்போர், தீக்குளிப்பு, திருக்கல்யாணவிழாவும் அதனோடு கூடிய கந்தனின் ஊர் உலாவும் போன்ற நிகழ்வுகள் பக்தர்களை வெகுவாக ஈர்ப்பனவாக இருந்து வருகின்றன.  
ஆலயம் ஊரின் சமூக அமைப்புக்களைத் தழுவிச் செல்வதோடல்லாமல் அவற்றை வளர்த்து விடுவதும், அவை ஆலயத்தை வளர்த்து விடுவதும் இங்கு அவதானிக்கக்கூடிய இன்னுமொரு சிறப்பாகும்.உதாரணத்திற்கு இன்று தனது சொந்த ஆதனத்தில் கால் பதித்து கம்பீரமாக எழுந்து நிற்கப்போகும் **ஸ்ரீ முருகன் சனசமூக நிலைய**த்தை குறிப்பிடலாம். இந்தநிலையம் 17/07/1957ல் சைவ ஆசானும் அரசியல் விஞ்ஞான பட்டதாரியும் வேலணை மத்திய கல்லூரி ஆரம்பகால ஆசிரிய பெருந்தகையுமான **திரு.திருநீலகண்டன்** எனும் தூய சிந்தனையாளனால் ஆலய மடப்பள்ளியில் அங்குரார்ப்பணம் செய்துவைக்கப்பட்டது. மடப்பள்ளியில் வளர்ந்த நிலையம் ஆலய நிருவாகத்தின் ஒத்துழைப்புடன் வடக்கு வீதியில் கட்டிடம் அமைத்து தன் செயற்பாடுகளில் சரித்திரம் படைத்ததும் நிலைய நிருவாகிகள் ஆலய மறுமலர்ச்சிக்கு முன்னின்று உழைத்ததும் மறக்கக்கூடிய சரித்திரமன்று.
# சிற்பனை முருகன் ஆலயம், வேலணை

## ஆலய முகாமைத்துவத்தில் பணி புரிந்தவர்கள்

கந்தவுடையார்  
சுப்பிரமணிய விதானையார்(விக்கல் விதானை)  
திரு.வைத்தியநாதர் செல்லையா  
திருமதி கார்த்திகேசு இலட்சுமிப்பிள்ளை (பிள்ளைச்சாமி)  
திரு.துரையப்பா பொன்னம்பலம்  
திரு.சோமாஸ்கந்தன்
# சிற்பனை முருகன் ஆலயம், வேலணை

## ஆலய முகாமைத்துவத்தில் பணி புரிந்தவர்கள்

### புணருத்தான சபை

09/06/1984ல் "**சிற்பனை முருகன் ஆலய புணருத்தான சபை**" என்ற அமைப்பை உருவாக்கினார். இச்சபை ஆலயத்தை புனர்நிர்மாணம் செய்து அதன் கும்பாபிஷேக மண்டலாபிஷேக பணிகளைப் பூர்த்தி செய்வதோடு கலைதற்கான மட்டுப்படுத்தப்பட்ட நோக்கத்தைக் கொண்டிருந்தது. புதிதாக ஆலய நிருவாகக் கட்டமைப்பொன்றை உருவாக்கும் பணியிலான இம் முதற்கட்ட வெற்றிக்கான காரணிகள் பல. **திரு.சே.க.நாகையா** அவர்களின் இராசதந்திர செயற்பாடு, எவரும் சந்தேகப்படமுடியாத நேர்மை, நடுநிலைமை கொண்ட **திரு.வை.க.பொன்னம்பலம்** அவர்கள் சபையின் தலைமைப் பதவியை ஏற்பதற்கு ஒப்புதல் தந்தமை, தலைமைப் பொறுப்பை தானே பெறக்கூடிய தகைமையிருந்தும் அதனை எதிர்பாராது **திரு.வை.க.பொன்னம்பலம்** அவர்களைத் தலைவராக முன்மொழிந்த **திரு.வா.அருணகிரி** JP அவர்களின் பெருந்தன்மை, ஆலய நிருவாகப் பொறுப்பிலிருந்து வந்த **திரு.வை.செ.சோமாஸ்கந்தன்** அவர்கள் தந்த ஒத்துழைப்பு, **திரு.தி.பாலசந்திரன்**, **திரு.மு.சண்முகலிங்கம்** ஆகியோர் பின்னணியில் நின்று ஆற்றிய அரும்செயற்பாடுகள் ஆகியன வெற்றிக்கான காரணிகளில் முதன்மை பெறுவன.  
ஆலயத்தின் உள்வீதி முகப்புக்கொட்டகையின் ஒருபகுதி மட்டும் எஞ்சி இருக்கும் வகையில் ஆலயத்தை புதிதாகவே கட்டியெழுப்பும் நிருமாணப்பணிகளை புணருத்தான சபை கடுகதிப்படுத்தியது. பல இலட்ச ரூபா செலவிலான ஆலய நிருமாணத் திட்டத்தைத் தயாரித்து அதனைப் பூர்த்தி செய்வதற்கான தெளிவான நிதி சேகரிப்புத் திட்டத்தையும் புணருத்தான சபை வகுத்தது. புதிய வடிவமைப்பிலான தரிசன மண்டபம், தெற்குப்பக்க புறவீதியில் நின்று தரிசிக்கவோ அதன் வழி உட்புகவோ வழிசெய்யும் வில்லுவாசல்கள் என புதிய பல அம்சங்கள் திட்டத்தில் அமைந்தன. பதினைந்திற்கு குறையாத நிருமாண அலகுகளை அடியார்கள் தம்தம் உபயமாக செய்ய முன்வந்தனர். மற்றைய அடியவர்கள் நிதியுதவி வழங்க ஒப்புதல் அளித்தனர். நிருமாணப் பணிகள் 1991ன் நடுப்பகுதியில் பூர்த்தியுற்று ஆலயம் கும்பாபிஷேகம் காணும் வகையில் வேகமாக நகர்த்தப்பட்டன.
# சிற்பனை முருகன் ஆலயம், வேலணை

## ஆலய முகாமைத்துவத்தில் பணி புரிந்தவர்கள்

### பரிபாலன சபை

ஒன்றரை வருடகாலம் புனருத்தாரணசபை இயங்கிய நிலையில், பாரிய வளர்ச்சி கண்டு வரும் ஆலயத்தின் எதிர்கால நிருவாகக் கட்டமைப்பு பற்றிய சிந்தனை தலைதூக்கியது. இயங்கிவரும் புனருத்தாரணசபை கலையும் வரை காத்திருக்காமல் எதிர்கால நிருவாகக் கட்டமைப்பிற்கான முயற்சியில் அபிமானிகள் உடனடியாக இறங்கினர். இதன் பயனாக 15/12/1985ல் "*சிற்பனை முருகன் ஆலய பரிபாலன சபை*" அங்குரார்ப்பணம் செய்யப்பட்டது. ஒருமனதாக நிறைவேற்றப்பட்ட சபை அங்குரார்ப்பண பிரேரணை சரித்திர முக்கியத்துவம் வாய்ந்த ஒன்று.  
பல சிறப்பம்சங்களை உள்ளடக்கிய பரிபாலன சபையின் அமைப்பு விதிகள் 29/06/1986ல் அமுலுக்கு வந்தன. முன்னராகவே ஆலயத்துடன் அதிக ஈடுபாடு கொண்டிருந்த அடியார்கள் நிருவாகத்திலிருந்து அந்நியப்படுத்தப்படாத வகையில் நான்கு பிரிவுகளைக் கொண்ட உறுப்புரிமைக்கும், அங்குரார்ப்பண கூட்டத்தில்தெரிவான தலைவர் மட்டும் தம் பதவியில் ஆயுட்காலம் வரை தொடர்வதற்கும், முகாமைத்துவப் பொறுப்புக்களை இலகுவாக்கி விரைவுபடுத்தவல்ல துறைசார் ரீதியில் அமைந்த மூன்று உதவி முகாமையாளர் பதவிகளுக்கும், சற்று சிரமமான நிருவாக சபைத் தேர்தல் முறைக்கும், நவீன நிதி முகாமைத்துவத்திற்கும் வழி செய்வதற்கான ஏற்பாடுகளே அமைப்பு விதிகளின் சிறப்பு அம்சங்கள் எனலாம். இவ்வமைப்பு விதிகளின் அமுலாக்கல் மூலம் முன்னர் ஆலயப் பொறுப்பிலிருந்த **திரு.வை.செ.சோமாஸ்கந்தன்** அவர்கள் பரிபாலன சபையின் ஆயுட்காலத் தலைவராக உள்வாங்கப்பட்டார்.
# சிற்பனை முருகன் ஆலயம், வேலணை

## கும்பாபிஷேகம் பின்தள்ளிப்போதல்

தன் முயற்சியில் தளராத புனருத்தாரணசபை, அதன் திட்டத்திற்கமைய 1991 பருவமழைக்கு முன்னராக கும்பாபிஷேகத்தை நடாத்த எடுத்த பணிகளில் முன்னேறியவேளை எதிர்பாராத இராணுவ நகர்வுகளால் ஆலய பிரதேசம் பாரிய உயிர் இழப்புக்களையும் இடம்பெயர்வுகளையும் சந்தித்தது. ஆகஸ்ட் 1990லும், அக்டோபர் 1991லும் இலங்கை இராணுவ நகர்வு காலங்களிலும் அதனையடுத்து 1998ல் இந்திய இராணுவ நகர்வைச் சந்தித்தும் ஆலயமும் பிரதேச மக்களும் பட்ட துயர் சொல்லிலடங்காது. 1991அனர்த்தத்தின் போது 99% ஆலய பிரதேசம் சூனியமான போதும் நகரமறுத்து சிற்பனையானைச் சிக்கெனப்பிடித்திருந்த பரிபாலன சபைக்காப்பாளருமான ஆலய மூலஸ்தான அர்த்த மண்டப நிதிக்காகத் தன் காணியை விற்று பணம் உதவியவருமான திருமதி குமாரவேலு சிவஞானச்செல்வி, பரிபாலன சபையின் உபதலைவர்களிலொருவருமான ஆசிரியர் திரு பொ.சண்முகநாதன், இவரது சகோதரி ஆசிரியை செல்வி பொ.அன்னபூரணி (இவர் கிராம மக்களின் நகர்வின்பின் இருள்கவ்விய ஆலயத்திற்குத் திருவிளக்கேற்றி வந்தவர்) ஆகிய மூவரதும் உயிர் பிரிந்த செய்தி நீண்ட நாட்களிற்கு பின்னர் தான் உறவினர்களிற்கும் பிறரிற்கும் தெரியவந்தது. இது ஆலய சரித்திரத்தில் தாங்க முடியாத கொடுமை. இச் சூழ்நிலைகள் ஆலயப் பணிகளனைத்தையும் பின்தள்ள வைத்தன.
# சிற்பனை முருகன் ஆலயம், வேலணை

## கும்பாபிஷேக நிறைவேற்றம்

பல இழப்புக்கள், நாச வேலைகளைச் சந்தித்த நிலையில் ஏறத்தாழ ஐந்து வருடங்களாக நித்திய பூசைகள் திருவிழாக்கள் ஏதுமின்றி ஆலயம் இருந்தது. இடம்பெயர்விலிருந்து சிறிது சிறிதாக மீண்ட மக்கள் 1996ல் இருந்து ஆலயத்தில் நித்திய பூசையை மட்டும் நடாத்தினர். அடியார்களின் அயராத முயற்சியால் திருத்த வேலைகள் மற்றும் தேவையான பணிகள் மேற்கொள்ளப்பட்டு பல வருடங்களாக ஆவலோடு எதிர்பார்த்த கும்பாபிஷேகம் 16/09/1999ல் நிறைவேறியது. சரித்திரத்தில் நினைக்க முடியாத நெருக்கடியான காலகட்டங்களை கடந்து நிறைவேறிய இந்நிகழ்ச்சியால் அடியார்களின் மனமகிழ்விற்கு அளவே கிடையாது.  
ஆலயச் சுற்றாடலில் இருந்த மக்களில் 75வீதத்திற்கு குறையாதோர் இன்னும் இடம்பெயர் நிலையில் உள்ள போதும் ஆலயத்தின் மீதான ஈர்ப்பு விசையால் அவர்களில் ஒருபகுதியினர் தம் தற்காலிக வதிவிடங்களிலிருந்து பயணித்து மாத பூசைகளையோ மகோற்சவ மற்றும் விசேட விழாக்களையோ கும்பாபிஷேகத்தின் பின்னர் நடத்தத் தவறவில்லை.  
சோதனைகள் மத்தியில் ஆலயப்பணிகள் தொடரப்பட்டன. அவை முன்னைய கும்பாபிஷேகம் நிறைவேறி ஏறத்தாழ பதினைந்து ஆண்டுகளின் பின் புதிய கும்பாபிசேகத்திற்கு வழிசமைத்தன. அதுவே சிற்பனை முருகன் ஆலய பரிபாலன சபையினரால் 07/06/2015ல் சிறப்புற நடாத்தப்பட்ட இரண்டாயிரமாம் ஆண்டின் முதற் கும்பாபிஷேகம் ஆகும். இப்பெரு வைபவத்தோடு இன்று ஆலயத்தில் மண்டலாபிஷேக நிகழ்வுகள் தொடர்ந்த வண்ணம் உள்ளன. இவ்வைபவங்களிற்குக் காரணமாக அமைந்த ஆலயப் பணிகளில் மூலஸ்தான மறுசீரமைப்பு , பலிபீட முற்பகுதியோடு உள்வீதியின் பெரும் பகுதி ரெறாசோ பதிக்கப்படடமை ஆலய அனைத்து கட்டிட பகுதிகளும் வர்ணம் தீட்டி அழகூட்டப்பட்டமை ஆகியன அடங்குகின்றன.  
<ref>www.velanaiyoor.com </ref
# எச்.டி.டி.பி 404

**எச்.டி.டி.பி 404** அல்லது **கிடைக்கவில்லை** என்பது *கணினி வலையமைப்பு தகவல் தொடர்பில்* வரும்பிழை செய்தி இது ஒரு வழக்கமான பதில் குறியீடு ஆகும்.இந்த செய்தி எப்போது வரும் என்றால்இணைய வாடிக்கையாளர் இணைய சர்வரை ஒரு சேவைக்காகதொடர்புகொள்ளும் போது அந்த சேவை அல்லது இணைய வாடிக்கையாளர் கோரியது கிடைக்கப்பெறவில்லை என்றால் இந்த செய்தி காண்பிக்கப்படும்.
# 

ஆதாரங்கள்==
# யாக்கூப் ஆஃப்னர்

**யாக்கூப் கொட்ஃபிரீட் ஆஃப்னர்** (Jacob Gottfried Haafner) (13 மே 1754 - 4 செப்டெம்பர் 1809) ஒரு செருமன் - ஒல்லாந்த பயண எழுத்தாளர் ஆவார். இவர் தென்னாப்பிரிக்கா, இந்தியா, இலங்கை ஆகிய நாடுகளில் தனது பயணங்கள் குறித்து ஐந்து நூல்களை எழுதியுள்ளார். இவர் மேற்கத்தியக் குடியேற்றவாதம், மதம் பரப்பும் நிறுவனங்கள், அடிமை முறை அகியவற்றுக்கு எதிரான கருத்துக்களைக் கொண்டவர். இவர் நெதர்லாந்துக்குத் திரும்பிய பின்னர் குடியேற்றவாதத்துக்கும், மதம் பரப்பும் நிறுவனங்களுக்கும் எதிரான முதல் நூலை எழுதினார். இவர் தமிழ் மொழியை நன்கு அறிந்தவர். அத்துடன், இந்தி, வங்காளி போன்ற மொழிகளிலும், ஓரளவுக்கு சமசுக்கிருதத்திலும் இவருக்குப் பழக்கம் உண்டு.
# யாக்கூப் ஆஃப்னர்

## இளமைக்காலம்

யாக்கூப் ஆஃப்னர் 1754ம் ஆண்டு செருமனியில் உள்ள ஆலெ (Halle) என்னும் இடத்தில் பிறந்தார். இவரது தந்தையார் ஒரு பிரான்சியர். ஒரு வைத்தியர். தாய் ஒரு செருமானியர். யாக்கூப் பிறந்து சில நாட்களின் பின்னர் தந்தையின் தொழில் காரணமாக அவர்களது குடும்பம் எம்ப்டென் என்னும் இடத்துக்குக் குடி பெயர்ந்தது. 1765ல் அவர்கள் அம்சுட்டர்டாமில் குட்டியேறினர். யாக்கூபின் தந்தைக்குத் தொழில் வாய்ப்பு எதிர்பார்த்தபடி அமையாததால், ஒல்லாந்தக் கிழக்கிந்தியக் கம்பனியின் கப்பலில், கப்பல் மருத்துவராகப் பணியேற்றுக் கேப் டவுனுக்குப் பயணமானார். மகன் யாக்கூபையும் அவர் தன்னுடன் அழைத்துச் சென்றார். ஆனால், கப்பல் கேப் டவுனை எட்டுமுன்பே மூத்த ஆஃப்னர் இறந்துவிட்டார். இவர்களது நண்பர்களான ஒரு குடும்பத்தினர் இரண்டு ஆண்டுகள் சிறுவனான யாக்கூபை வளர்த்தனர். அதன் பின்னர் யாக்கூப் தானே உழைத்துக்கொள்ள வேண்டும் என எண்ணிய அவர்கள் 14 வயதே ஆகியிருந்த யாக்கூபை சக்கார்த்தா செல்லவிருந்த ஒரு கப்பலில் வேலைக்குச் சேர்த்துவிட்டனர். சக்கார்த்தாவில் சில காலம் இவர் ஒல்லாந்தக் கிழக்கிந்தியக் கம்பனியின் உயர் அதிகாரி ஒருவரின் பிள்ளைகளுக்குப் பாடம் சொல்லிக்கொடுத்து வந்தார். மீண்டு கேப் டவுனுக்குத் திரும்பிய ஆஃப்னர் அங்கே அடிமை வியாபாரி ஒருவரிடம் வேலைக்குச் சேர்ந்தார். அடிமைகளை நடத்துவது தொடர்பில் ஆஃப்னருக்கு அவரது முதலாளியுடன் அடிக்கடி தகராறு ஏற்படலாயிற்று. இதனால், வேலையை விட்டுவிட்டு 1770ல் மீண்டும் அம்சுட்டர்டாமுக்கே திரும்பினார்.
# யாக்கூப் ஆஃப்னர்

## இறுதிக் காலம்

அம்சுட்டர்டாமில் குடும்பச் சூழல் சரியாக அமையாததாலும், பயணத்தில் அவருக்கு இருந்த விருப்பும் ஆஃப்னரை மீண்டும் கிழக்கு நோக்கிச் செல்லத் தூண்டியது. 1773ல் கோரமண்டல் கரையின் ஒல்லாந்தரின் தலைமையிடமான நாகபட்டினத்தில் ஒரு உதவிக் கணக்குப் பதிவாளராகச் சேர்ந்தார். ஆறு ஆண்டுகளுக்குப் பின்னர் 1779ல் செயலர்-கணக்குப் பதிவாளர் என்னும் பதவி உயர்வுடன் சத்ராசுப்பட்டினம் என்னும் இடத்துக்கு அனுப்பப்பட்டார். அப்போது ஏற்பட்ட நான்காம் ஆங்கில-ஒல்லாந்தப் போரில் போர்க் கைதியாக ஆங்கிலேயரிடம் பிடிபட்ட ஆஃப்னர் மதராசில் சிறை வைக்கப்பட்டார். 1782ன் இறுதியில் விடுவிக்கப்பட்டர் ஆயினும், ஆங்கில ஆட்சியின் கீழ் மதராசில் இருப்பது பாதுகாப்பாக இருக்கவில்லை. அங்கிருந்து டென்மார்க்கின் ஆளுகைக்குள் இருந்த தரங்கம்பாடிக்குத் தப்பி வந்த அவர், அங்கும் நிலைமை நன்றாக இருக்காத காரணத்தால் அங்கிருந்து தோணியொன்றில் கடலைக் கடந்து அப்போது ஒல்லாந்தரின் ஆட்சியில் இருந்த யாழ்ப்பாணத்தை அடைந்தார். அவரைப் போலவே முன்னர் நாகபட்டினத்தில் இருந்து சிறைப்பட்டுப் பின்னர் தப்பிவந்த பலர் ஏற்கெனவே யாழ்ப்பாணத்தில் இருந்தனர். எனவே அவரது வாழ்க்கை அங்கே சில மாதங்கள் மகிழ்ச்சியாகக் கழிந்தது. பின்னர், பயணம் செய்யும் விருப்புக் காரணமாக சில மாதங்கள் இலங்கையில் காட்டுப் பகுதிகளூடாகக் கால்நடையாகப் பயணத்தில் ஈடுபட்டிருந்தார். 1783ன் இறுதியில் அவர் கல்கத்தாவுக்குச் சென்றார்.  
கல்கத்தாவில் இருந்த பிரித்தானிய ஆளுனரிடம் கணக்குப் பதிவாளராகப் பணியில் அமர்ந்தார். 1786ல் ஒரிசாவிலும், கோரமண்டல் கரையிலும் விரிவான பயணம் ஒன்றை மேற்கொண்டார். கடைசியாக இந்தியாவில் இருந்த ஆண்டுகளில் போதிய அளவு பணத்தையும் சேர்க்கக்கூடியதாக இருந்தது. 1787ல் அவர் மீண்டும் ஐரோப்பாவுக்குத் திரும்பினார். அங்கும் சில ஆண்டுகள் விரிவாகச் சுற்றுப்பயணம் செய்த ஆஃப்னர், 1790ல் அம்சுட்டர்டாமுக்கு வந்து அங்கே தங்கினார். அங்கிருந்த காலத்தில் தனது பயண அனுபவங்களை நூல்களாக எழுதினார். இவரது முதல் நூல் 1806ல் வெளியானது.  
1809ம் ஆண்டு, இலங்கை பற்றிய தனது நூலை எழுதிக்கொண்டிருந்தபோது, 55 ஆவது வயதில் இதய நோய் காரணமாக ஆஃப்னர் காலமானார்.
# குமந்தாபுரம்

**குமந்தாபுரம்** முன்பு **கங்கன் குளம்** என அழைக்கப்பட்டு வந்த ஊர் கடையநல்லூர் அருகே அமைந்துள்ளது. இவ்வூர் அஞ்சற் குறியீட்டு எண்: 627 751. இவ்வூரில் தமிழக அளவில் சுவையான திராட்சை விவசாயம் செய்யப்படுகின்றது.  
அருகிலுள்ள சுற்றுலாத்தலங்கள்: குற்றாலம் அருவிகள், கருப்பாநதி அணை
# கிரிஜா வைத்தியநாதன்

**கிரிஜா வைத்தியநாதன்** (*Girija Vaidyanathan*, பிறப்பு:1 சூலை 1959) இந்தியாவின் தமிழ்நாட்டைச் சேர்ந்தவர். 1981-ஆம் ஆண்டில் இந்திய ஆட்சிப்பணி அதிகாரியான இவர், தமிழ்நாடு அரசு தலைமைச் செயலாளராக பணியாற்றியவர்.
# கிரிஜா வைத்தியநாதன்

## வாழ்க்கை குறிப்புகள்

இவரது தந்தை ச. வெங்கிடரமணன் இந்திய ரிசர்வ் வங்கியின் ஆளுநராக (1990 - 1992) இருந்தவர்.  
இவர் பிரபல நடிகரும் அரசியல்வாதியுமான எஸ். வி. சேகரின் மைத்துனியாவார்.
# கிரிஜா வைத்தியநாதன்

## அரசுப் பணிகள்

2011-இல் சுகாதாரச் செயலராக இருந்த கிரிஜா வைத்தியநாதன், ஏற்கனவே செயல்பாட்டில் இருந்த முதலமைச்சர் காப்பீட்டுத் திட்டத்தை புதிதாக வடிவமைத்தவர்.
மேலும் தமிழ்நாட்டின் நிதித்துறை, பள்ளிக் கல்வித் துறை, நில நிர்வாகத் துறை, சுகாதாரத்துறை, வேளாண்மைத் துறைகளில் பணியாற்றியவர்.  
2016-இல் கூடுதல் தலைமைச் செயலாளராக பதவி வகித்து வந்த கிரிஜா வைத்தியநாதன், நில நிர்வாகம் மற்றும் வருவாய் துறை ஆணையராகவும் பொறுப்பு வகித்து வந்தார்.
# கிரிஜா வைத்தியநாதன்

## அரசுப் பணிகள்

### தலைமைச் செயலர் பதவியில்

தமிழ்நாடு அரசின் தலைமைச் செயலராக 22 டிசம்பர் 2016 அன்று தமிழக ஆளுநரால் கிரிஜா வைத்தியநாதன் நியமிக்கப்பட்டு , 2019 வரை அப்பதவியயை வகித்தார் .நிர்வாக சீர்திருத்தம், கண்காணிப்பு ஆணையர் ஆகிய பதவிகள் கூடுதல் பொறுப்பாக வழங்கப்பட்டன.  
இவர் தமிழ் நாட்டின் 45 ஆவது தலைமைச் செயலராவார் என்பதுடன் நான்காவது பெண் தலைமைச் செயலருமாவார். இதற்கு முன்னர் லட்சுமி பிரானேஷ், எஸ். மாலதி, ஷீலா பாலகிருஷ்ணன் ஆகிய பெண்கள் தலைமைச் செயலர்களாகப் பணியாற்றியுள்ளனர்.
# யாழ்ப்பாணம் (வானூர்தி)

**யாழ்ப்பாணம்** (*The Jaffna*) (சேவைப் பெயர் **மலயா இல.11 (சண்டை வானூர்தி) 'யாழ்ப்பாணம்**'; *MALAYA No. 11 (Fighter) "The Jaffna"*) என்பது அரச வானூர்தி தொழிற்சாலையினால் வடிவமைத்து, உற்பத்தி செய்யப்பட்ட எப்.இ. 2பி (*Farman Experimental 2*) வகையைச் சார்ந்த வானூர்தி ஆகும். இது சண்டை, உளவு, குண்டு வீச்சு (பகல், இரவு நேரக் குணடு வீச்சு) ஆகிய செயற்பாடுகளைச் செய்ய வல்லது. இந்த வானூர்தி 22 திசம்பர் 1915 அன்று மலேசியாவில் இருந்த இலங்கை யாழ்ப்பாணத் தமிழர்களால், முதலாம் உலகப் போரில் பங்குபற்றிய பிரித்தானிய இராச்சியத்திற்கு அன்பளிப்பாக வழங்கப்பட்டது. இது அரச பறப்பு படைப்பிரிவின் எப்.இ. 2பி வகை வானூர்திகளைக் கொண்டிருந்த 25 ஆம் படைப்பிரிவில் சேர்க்கப்பட்டது.  
இலங்கையில் நகர்களில் ஒன்றான யாழ்ப்பாணம் என்ற பெயரில் அமைந்த இவ்வானூர்தி மலேசிய வாழ் யாழ்ப்பாணத் தமிழர்களால் தங்கள் பிரித்தானிய அரசுடனான விசுவாசத்தையும் நேச நாடுகளின் முதலாம் உலகப் போருக்கு ஆதரவளிப்பதையும் நோக்கமாகக் கொண்டு அன்பளிப்புச் செய்யப்பட்டது. அத்துடன் இது இலங்கையர்களின் வானூர்தி பறப்பியலில் முன்பு கொண்டிருந்த ஆர்வமாகவும் விமர்சகர்களால் கருதப்படுகிறது.
# நவரை வாழை

**நவரை** (*Latundan banana*)இது வாழை இனத்தில் மரத்திலேயே பழுக்கும் கலப்பினமாக பயிரிடும் தாவர வகையாகும். இவை தென்கிழக்காசியாவில் அமைந்துள்ள பிலிப்பீன்சு நாட்டில் பயிரிடப்படுகிறது. இவற்றின் தொடர்புடைய இனங்கள் சபா வாழை (Saba banana), லகடான் வாழை (Lakatan banana) போன்றவையாகும்.
# நவரை வாழை

## விளக்கம்

இவ்வகையான வாழைகள் பொதுவாக 10 முதல் 13 அடிகள் வளரும் தன்மை கொண்டவையாக உள்ளது. இத்தாவர வளர்ச்சிக்கு சூரிய ஒளியும், நிழலும் தேவைப்படுகிறது. இவ்வாழையின் பூக்கள் மஞ்சள், ஊதா, அல்லது ஐவரி கலந்து காணப்படுகிறது. இதன் பழங்கள் மஞ்சள் நிறத்தில் பழுக்கும் போது இதன் தோல் பகுதி வெடித்தும் காணப்படுகிறது. இவை வணிக ரீதியாக பயிரிடப்படும் வாழையைவிட குறைவாகவே பயிரிடப்படுகிறது. இவற்றின் பழத்தின் சுவை அமிலம் கலந்த ஆப்பிள் போன்று இருக்கும்.
# நவரை வாழை

## உபயோகம்

இவை பிலிபைன்சு நாட்டின் சுவையான உணவு தயாரிக்க இதன் பழம் பயன்படுகிறது. மேலும் இவை அலங்காரத் தாவரமாகவும் வளர்க்கப்படுகிறது.
# அஜித் ஜோகி

**அஜித் பிரமோத் குமார் ஜோகி** (Ajit Pramod Kumar Jogi) (பிறப்பு: 29 ஏப்ரல் 1946) இந்தியாவின் பிலாஸ்பூரில் பிறந்தவர். 2000-ஆம் ஆண்டில் உருவான சத்தீஸ்கர் மாநிலத்தின் இந்திய தேசிய காங்கிரசு கட்சியின் முதலாவது முதலமைச்சராக நவம்பர் 2000 முதல் டிசம்பர் 2003 முடிய மூன்றாண்டுகள் பதவி வகித்தவர். இவர் 9 மே 2020 அன்று உடல் நலக்குறைவால் இறந்தார்.
# அஜித் ஜோகி

## கல்வி & அரசுப் பணி

போபால் மௌலானா ஆசாத் தொழில் நுட்ப கல்லூரியில் படித்து பின்னர் இந்திய ஆட்சிப் பணிக்கு தேர்வு செய்யப்பட்டவர்.
இந்தூர் மாவட்ட ஆட்சியராக 1981 முதல் 1985 முடிய பணிபுரிந்தவர்.
# அஜித் ஜோகி

## வகித்த அரசியல் பதவிகள்

- 1986-87-இல் இந்திய தேசிய காங்கிரசு கட்சியின் பட்டியல் மக்கள் நலக் குழுவில் உறுப்பினர் பதவி.
- 1986-1998 மாநிலங்களவை உறுப்பினர். (இரண்டு முறை)
- 2000-2003 சத்தீஸ்கர் மாநிலத்தின் முதலாவது முதலமைச்சர்
- 2008- சத்தீஸ்கர் சட்டமன்ற உறுப்பினர், மார்வாகி சட்டமன்றத் தொகுதி
# அஜித் ஜோகி

## புதிய கட்சி

காங்கிரஸ் கட்சியிலிருந்து வெளியேற்றப்பட்ட அஜித் ஜோகி, சூன் 2016-இல் சத்தீஸ்கர் ஜனதா காங்கிரஸ் கட்சியை நிறுவினார்.
# அஜித் ஜோகி

## இதனையும் காண்க

- ராமன் சிங்
- சத்தீஸ்கர் முதலமைச்சர்கள் பட்டியல்
# காட்டுச் சாதிக்காய்

**காட்டுச் சாதிக்காய்** (*MYRISTICA DACTYLOIDES*) இது மைரிசுடிசு (Myristicaceae) குடும்பத்தைச் சார்ந்த பூக்கும் தாவர இனம் ஆகும். இவை இலங்கை காடுகளில் வளரும் ஓரிட வாழ்வியாக உள்ளது.
# காட்டுச் சாதிக்காய்

## இதனையும் பார்க்கவும்

- சாதிக்காய்
# காட்டுச் சாதிக்காய்

## ஆதாரம்

- World Conservation Monitoring Centre 1998. *Myristica dactyloides*. 2006 IUCN Red List of Threatened Species. Downloaded on 22 August 2007.
# மரபு வியட்நாமிய இசைக் கருவிகள்

**மரபு வியட்நாமிய இசைக் கருவிகள்** *(Traditional Vietnamese musical instruments)* மரபு, செவ்வியல் வியட்நாமிய இசையில் பயன்படும் இசைக் கருவிகள் ஆகும். இவற்றில் பல்வேறு நரம்பு (நாண்), காற்று, தட்டு இசைக் கருவிகள் அடங்கும். இவை வியட்நாமின் பெரும்பான்மை கின் இனக்குழு மக்களாலும் சிறுபான்மை இனக்குழு மக்களாலும் பயன்படுத்தப்படுகின்றன.
# மரபு வியட்நாமிய இசைக் கருவிகள்

## நரம்பிசைக் கருவிகள்

### பொருத்திசைக் கருவிகள்

- தான் பாவு (Đàn bầu)-(ஒற்றைநாண் சித்தார்: பண் வேறுபடும் என்றாலும் எப்போதும் மேலை C3 பண்ணில் இசைக்கப்படுவது
- Đàn đáy - முந்நாண் நீள்கழுத்து சரிவக உடல் யாழ்: மேலை G3 C4 F4 பண்களில் இசைக்கப்படுகிறது
- தான் நிகுயேத் (Đàn nguyệt)-இருநாண் நிலாத் துளைக்குழல்: இது நிகுயேத் சாம் அல்லது தான் கிம் அல்லது குவான் து சாம் எனவும் வழங்கும். இதற்கு நிலையான பண் ஏதும் கிடையாது. நாண்கள் 4 ஆம், 5 ஆம், 7 ஆம் இறங்குமுகப் பண்களில் அல்லது சிறுபண்களில் இசைக்கப்படுகின்றன.
- தான் சேன் (Đàn sến)-இருநாண் துளைக்குழல்:பண் வேறுபட்டுக் கொண்டிருக்கும்.
- தான் தாம் (Đàn tam) -முந்நாண் பாம்புத்தோல் போர்த்திய உடல் அமைந்த துளையில்லா குழல்: மேலை F3 C4 F4 பண்களில் இசைக்கப்படுகிறது
- தான் திரான் (Đàn tranh) - நீள்சித்தார்
- தான் தி பா (Đàn tỳ bà)- பியர்ப்பழ வடிவ நான்கு நாண் துளைக்குழல்: தான் திபா எனவும் அழைக்கப்படும். மேலை C4 F4 G4 C5 பண்களில் இசைக்கப்படுகிறது.
- தான் தோவான் (Đàn đoản) ( *தான் தூ (đàn tứ)* எனவும் அழைக்கப்படும்) – வட்ட அல்லது சதுர வடிவமும் தட்டை முதுகும் குறுங்கழுத்தும் உள்ள நான்கு நாண் யாழ். மேலை C3 G3 D4 A4பண்களில் இசைக்கப்படுகிறது.
# மரபு வியட்நாமிய இசைக் கருவிகள்

## நரம்பிசைக் கருவிகள்

### வில் இசைக் கருவிகள்

- தான் காவோ (Đàn gáo) (இருநாண் ஊதல் கொட்டாங்கச்சி ஒத்திசைவியுடன்)
- தான் கோ (Đàn hồ) – குத்துநிலை இருநாண் வயலின், மர ஒத்திசைவியுடன்; *கோ (hồ)* சீன *கு (hu)* வில் இருந்து வந்த்து ஆகும்.)
- தான் நிகி (Đàn nhị) –குத்துநிலை இருநாண் வயலின்
- கிணி (K'ni) ) – ஒற்றைநான் குத்துநிலை ஊதல், வாயில் வைத்து ஊதும் ஒத்திசைவு வட்டுடன்; வியட்நாம் நடுவன் மேட்டுச்சமவெளி சாரை மக்கள் கருவி
# மரபு வியட்நாமிய இசைக் கருவிகள்

## நரம்பிசைக் கருவிகள்

### அடிப்பிசைக் கருவிகள்

- தான் தாம் தாப் உலூசு (Đàn tam thập lục) (36 நாண்கள் உள்ள சுத்தியடிப்பு இசைக் கருவி)
# மரபு வியட்நாமிய இசைக் கருவிகள்

## காற்றிசைக் கருவிகள்

### குழல்கள்

- சாவோ (Sáo) அல்லது *சாவோ திரூசு (sáo trúc)*) – மூங்கில் அல்லது வன்மரத்தாலான குறுக்குவாட்ட யாழ்
# மரபு வியட்நாமிய இசைக் கருவிகள்

## காற்றிசைக் கருவிகள்

### ஒபேக்கள் (Oboes)

- கியேன் (Kèn) - ஒபே போன்ற இரட்டைசடைநாக்கு இசைக் கருவி வகை. இது இந்தியச் செனாயை ஒத்த்து.
- கியேன் பாவு (Kèn bầu) – சுரைக்காய் வடிவ வணரி அமைந்ண்ட கூம்பு ஒபே
- கியேன் தாம் மா (Kèn đám ma) – பொன்ம மணியுள்ள கூம்பு வடிவ ஒபே; வடக்கு வியட்நாமில் இறுதிச் சடங்கில் இசைக்கப்படுகிறது
# மரபு வியட்நாமிய இசைக் கருவிகள்

## காற்றிசைக் கருவிகள்

### கிளாரினெட்கள் (Clarinets)

- பீ தோய் (Bi doi0 –மூவோங் மக்கள் அரசவையில் பயன்படுத்தும் நடுவண் கிழக்குப் பகுதியின் மிய்விசை ஒத்த இரட்டைக் கிளாரினெட்.